ΚΟΥΡΑΚΛΗΣ ΣΤΑΥΡΟΣ

ΑΕΜ: 0712112

« **ΕΝΔΟΣΧΟΛΙΚΗ ΒΙΑ- BYLLYING»**

**Σκοπός** των προγραμμάτων Αγωγής Υγείας είναι η προάσπιση, η βελτίωση, και η προαγωγή της σωματικής, ψυχικής και κοινωνικής ευεξίας των μαθητών/τριών, αφενός μεν με την ενδυνάμωση της προσωπικότητάς τους, αφετέρου δε με την αναβάθμιση του κοινωνικού και φυσικού περιβάλλοντός τους. Η Αγωγή Υγείας αποτελεί την ενδεδειγμένη προληπτική προσέγγιση στον χώρο της εκπαίδευσης στην αντιμετώπιση προβλημάτων που αφορούν στις διαπροσωπικές σχέσεις, στην αντικοινωνική συμπεριφορά, στην παραβατικότητα, στο κάπνισμα, στο αλκοόλ, στα ναρκωτικά, στα σεξουαλικά μεταδιδόμενα νοσήματα, στην παχυσαρκία, στην οδική ασφάλεια καθώς και στον ρατσισμό. Στο μάθημα της Αγωγής Υγείας οι μαθητές δεν έχουν απλά την ευκαιρία να ενημερωθούν για τις σωματικές συνέπειες ορισμένων συμπεριφορών, αλλά κυρίως να κρίνουν τους παράγοντες που επηρεάζουν τη συμπεριφορά τους, να εξασκηθούν σε δεξιότητες επικοινωνίας, συνεργασίας, διαχείρισης των συγκρούσεων και αντιμετώπισης της πίεσης των φίλων, να αντιμετωπίζουν τα κοινωνικά στερεότυπα, να διαχειρίζονται θέματα όπως ασφάλεια, αγωγή του καταναλωτή, δικαιώματα και υποχρεώσεις. Το πρόγραμμα αναφέρετε συγκεκριμένα σε μαθητές Δημοτικού και Γυμνασίου, διότι σ αυτές τις ηλικίες υπάρχουν τα μεγαλύτερα κρούσματα ενδοσχολικής βίας.

Η ενδοσχολική βία ή αλλιώς byllying, όπως είναι γνωστός ο όρος στην διεθνή βιβλιογραφία, έχει αρχίσει να παίρνει ανησυχητικές διαστάσεις στη σχολική κοινότητα και να τρομάζει του γονείς. Συνεχώς αυξάνει ο αριθμός των παιδιών που παραπονιούνται ότι έχουν πέσει θύματα κοροίδίας άλλων παιδιών και εκφράζουν την απόγνωσή τους και τις δικές τους εμπειρίες ως θύματα εκφοβισμού από συμμαθητές τους , συνομήλικούς τους ή παιδιά μεγαλύτερης ηλικίας. Βία δεν είναι μόνο το «ξύλο». Η βία μπορεί να πάρει γενικές μορφές όπως: λεκτική, σωματική, συναισθηματική, διαδικτυακή, σεξουαλική. Στις 6 Μαρτίου είναι η παγκόσμια ημέρα κατά του σχολικού εκφοβισμού, οπότε και η 6ήμερα ενημέρωση του θέματος θα γίνει στα πλαίσια εκείνων των ημερών για μεγαλύτερη ευαισθητοποίηση των μαθητών και γονιών. Οι μαθητές θα ενημερωθούν, θα ευαισθητοποιηθούν και θα απομακρύνουν από μέσα τους τις λέξεις: φόβο. ξύλο, επίθεση, αρνητική στάση απέναντι σε φίλους, συμμαθητές και άτομα άλλων ηλικιών. Το γεγονός ότι η Ελλάδα καταλαμβάνει την 4η θέση ανάμεσα σε 41 χώρες σε περιστατικά ενδοσχολικής βίας και εκφοβισμού (bullying) απαιτεί την άμεση ενημέρωση των μαθητών από τη νεαρή τους κίολας ηλικίας. Επίσης, έχει αποδειχθεί ότι τα επιθετικά άτομα προκαλούν κακό στην υγεία τους γιατί έχουν περισσότερες πιθανότητες να πεθάνουν από έμφραγμα. Παράλληλα οι μαθητές θα ενημερωθούν πως η επιθετικότητα πάντα μειώνει την απόδοση υων αθλητών στα γήπεδα, των μαθητών στο μάθημα της φυσικής αγωγής, των μαθητών στα μαθήματα του σχολείου, των οδηγών στην οδήγηση, των επαγγελματιών στον επαγγελματικό του χώρο, διότι σε κατάσταση θυμού όλοι είναι απρόσεκτοι και κάνουν λάθη.

Μετά την εφαρμογή του προγράμματος οι μαθητές θα μάθουνε να σέβονται ο ένας τον άλλον, θα μάθουν να επικοινωνούν με εκπαιδευτικούς και γονείς σε περίπτωση κάποιας ενόχλησης, να ενημερώνουν, να υποστηρίζουν και να προστατεύουν άλλους μαθητές/φίλους που αντιμετωπίζουν ένα τέτοιο πρόγραμμα, να αναπτύσσουν φιλίες με όλους, να είναι επικοινωνιακοί, να καταπολεμήσουν το χάσμα των γενεών, να χρησιμοποιούν διάλογο και επιχειρήματα στις συζητήσεις τους, καθώς και αν έχουν μια αρμονική οικογενειακή συμβίωση.

**Περιεχόμενο προγράμματος**: **1ο Μάθημα**-> *Ατομική περιγραφή σκηνών ενδοσχολικής βίας* *από τους μαθητές ,*με σκοπό την σύνδεση του θέματος με πραγματικές εικόνες που έχουν δεχθεί οι μαθητές. **2ο Μάθημα->** *Συνέντευξη από περαστικούς, από την* *οικογένεια , από συμμαθητές τους και από άτομα όλων των ηλικιών για το θέμα της ενδοσχολικής βίας,* με σκοπό την γενική ενημέρωση των μαθητών, την επαφή με τον κόσμο και την απόκτηση διάφορων πληροφοριών και απόψεων.**3ο Μάθημα->** *Χωρισμένοι σε ομάδες οι μαθητές συγκεντρώνουν φωτογραφικό υλικό με σκηνές βίας στο σχολείο και κάνουν μια έκθεση με δικά τους σχόλια και περιγραφές σε ένα ταμπλό,* ώστε να ενημερώσουν , να ευαισθητοποιήσουν και να τονίσουν τους δικούς τους προβληματισμούς με σκοπό την άμεση κινητοποίηση και των υπόλοιπων συμμαθητών τους. **4ο Μάθημα->** *Χωρισμένοι σε ομάδες οι μαθητές διοργανώνουν διαγωνισμό με τη βοήθεια των εκπαιδευτικών για να βραβεύσουν το καλύτερο ταμπλό,* με σκοπό την αξιολόγηση και άλλων απόψεων πάνω στην ενδοσχολική βία, την πολύπλευρη ενημέρωσή τους καθώς και την σωστή αξιολόγηση των διήσταντων απόψεων. **5ο Μάθημα->** *Αξιολόγηση και επιπρόσθετων σχολίων από τους εκπαιδευτικούς προς τους μαθητές,* που θα έχει ως αποτέλεσμα την πολύπλευρη και εξτρά ενημέρωση των μαθητών για το πρόγραμμα ενδοσχολικής βίας. **6ο Μάθημα->** *Ομάδα μαθητών προβάλλει σε αφίσες στο χώρο του σχολείου μηνύματα κατά της ενδοσχολικής βίας/byllying,* θέτοντας, έτσι, την κινητοποίηση και την ενημέρωση όλων.

**Αναλυτική περιγραφή 2ου Μαθήματος ->** Συνέντευξη από περαστικούς, από την οικογένεια, από συμμαθητές τους και από άτομα όλων των ηλικιών για το θέμα της ενδοσχολικής βίας.

* ΤΑΞΗ: Δημοτικού-Γυμνασίου
* ΣΤΟΧΟΙ: Προβληματισμός, ενημέρωση, ευαισθητοποίηση και επαφή των μαθητών με τον κόσμο και με νέες πληροφορίες.
* ΜΕΣΑ ΚΑΙ ΜΕΘΟΔΟΙ: Μολύβι και χαρτί η μαγνητόφωνο για τη μαγνητοφώνηση των συνεντεύξεων εκτός και εντός τάξης.

ΕΡΩΤΗΣΕΙΣ ΣΤΗΝ ΟΙΚΟΓΕΝΕΙΑ:

1. Έχετε συζητήσει με τα παιδιά σας για το θέμα της ενδοσχολικής βίας;
2. Παρουσίασε κάποιο μέλος της οικογένειας τέτοια συμπτώματα;
3. Αν ναι πώς το αντιμετωπίσατε;

ΕΡΩΤΗΣΕΙΣ ΣΤΟΥΣ ΣΥΜΜΑΘΗΤΕΣ:

1. Έχεις προσέξει θέματα βίας στο χώρο του σχολείου;
2. Έχεις εμπλακεί ποτέ;
3. Ήσουν ποτέ ο θήτης ή το θύμα;
4. Αν ναι τι σε οδήγησε εκεί;
5. Υπερασπίστηκες ποτέ συμμαθητή σου με τέτοιο πρόβλημα;
6. Είχες ποτέ σου τη δύναμη να μιλήσεις σε άτομα που προκαλούν ενδοσχολική βία;

**Αξιολόγηση προγράμματος:** Το 6ο μάθημα του προγράμματος στο οποίο προβάλλονται αφίσες με μηνύματα των μαθητών κατά της ενδοσχολικής βίας, αποτελεί και την αξιολόγηση του προγράμματος. Ο εκπαιδευτικός με τον τρόπο αυτό θα διαπιστώσει ότι ακριβώς οι μαθητές έχουν αντιληφθεί γι αυτό το θέμα και πως θα μπορέσει ο καθένας με τον τρόπο του να ενημερώσει, να βοηθήσει και να κινητοποιήσει όσους περισσότερους μπορεί. Είναι αλήθεια ότι τα παιδιά κατακλύζονται καθημερινά από μηνύματα που προβάλλουν την επιθετικότητα και τη βία στην καθημερινή τους ζωή. Το συγκεκριμένο πρόγραμμα αγωγής υγείας μπορεί και πρέπει να αποτελέσει το χώρο που θα παρέχει στα παιδιά επαρκείς εμπειρίες, γνώσεις και δεξιότητες για να αντιστέκονται αποτελεσματικά στα μηνύματα αυτά όχι μόνο στα πλαίσια του σχολείου αλλά και στη ζωή τους γενικά.